категории продукти, и на липсата на солидни доказателства в досието, показващи необходимостта от увеличение на тарифните квоти, Комисията може единствено да отхвърли всички твърдения, с които се иска увеличение на темпа на либерализиране.
 (114)
 От друга страна, след това Комисията разгледа исканията за намаляване или премахване на настоящото равнище на либерализиране. Комисията счита, че формулировката на член 7, параграф 4 от Споразумението на СТО за защитни мерки ясно задължава разследващия орган най-малкото да запази дадено равнище на либерализиране, след като то е било ефективно приложено през втората година от прилагането на мерките. Съответно за третата година от прилагането на мерките, започваща на 1 юли 2020 г., Комисията счита, че равнището на либерализиране не може да бъде намалено под това, което ефективно е било прилагано в края на втората година, т.е. 3 %. Поради това Комисията отхвърля исканията за намаляване на равнището на либерализиране.
 (115)
 С оглед на горните констатации равнището на либерализиране се запазва на 3 % за всяка категория продукти.
 Други коментари
 (116)
 Няколко заинтересовани страни информираха Комисията за предполагаеми практики, чиято цел е да се избегне плащането на митото извън рамките на квотата в размер на 25 %. Тези предполагаеми практики на заобикаляне или невярно деклариране били под различни форми и се отнасяли до няколко категории продукти.
 (117)
 Комисията взе предвид тези твърдения и се ангажира да ги анализира допълнително с оглед на предприемането на всички необходими коригиращи действия, ако предполагаемите практики бъдат потвърдени. Във всеки случай Комисията припомня, че митническото законодателство продължава да бъде напълно приложимо с оглед на разглеждането на тези твърдения.
 (118)
 Някои заинтересовани страни поискаха разделяне на някои категории. В подкрепа на тези твърдения някои страни заявиха, че в определени случаи както стандартните видове продукти, така и видовете продукти от висок клас се конкурират в рамките на една и съща тарифна квота и че Комисията следва да гарантира запазване на правилното съчетание от тях, като се избягва ефектът на изтласкване.
 (119)
 Във връзка с това Комисията подчертава, че вследствие на тези искания по време на настоящия втори преглед тя е провела много задълбочен анализ на потенциалните ефекти на изтласкване от пазара, и за да ги преодолее, е въвела подобрените корекции, описани в раздел 3.2.3 по-горе. Комисията отбелязва, че тези корекции биха дали възможност да се отговори на много от посочените искания, тъй като те ще гарантират, че държавите, доставящи малки количества видове продукти от висок клас, които обикновено попадат в обхвата на остатъчната квота, могат да имат по-сигурен достъп до наличните обеми. Освен това Комисията припомня, че при изготвянето на мерките трябва да се постигне деликатен баланс между това да се гарантиране, доколкото е възможно, запазването на традиционните търговски потоци по отношение на обемите и произхода, и да се поддържа в сила набор от мерки, които националните митнически органи на държавите — членки на Съюза, да могат ефективно да прилагат. Комисията счита, че появата на голям брой подкатегории продукти би създало риск прилагането на мерките да се превърне в прекомерна тежест и да се компрометира ефективното управление на тарифните квоти.
 (120)
 Някои искания за